Posledné zasadnutie Dištriktuálneho presbyterstva ZD  ECAV na Slovensku (ďalej DP) v tomto roku sa konalo dňa 27. novembra 2024 na biskupskom úrade vo Zvolene. Rokovanie začalo úvodnou pobožnosťou br. biskupa a privítaním br. dozorcu.

Bol schválený program a zápisnica z minulého zasadnutia, dištriktuálne presbyterstvo prijalo správu o plnení uznesení, ktoré boli v diskusii vyhodnotené.

V ďalšom bode boli presbyteri oboznámení o VM podujatiach, ktoré sa uskutočnili v roku 2024,  a informovaní o plánovaných podujatiach na nasledujúce obdobie. V roku 2025 dištrikt plánuje: Kázňové prípravky (3.3. a 24.11. 2025), opätovne pripravuje Dištriktuálny deň (31.5. 2025) na Myjave, Pastorálnu konferenciu (7.4. 2025), Služby Božie v prírode v NOS v Divíne  (1.5. 2025), Misijné dni ZD ECAV v Piešťanoch (17. – 19.10. 2025) a autobusový zájazd: Po stopách Luthera spojený s návštevou  Kirchentágu/Hannover  (29.4. – 2.5. 2025).

Bodom programu bolo aj schválenie žiadostí o finančný príspevok z Fondu cirkevného školstva (ďalej FCŠ) pre EG Banská Bystrica, EG Tisovec, EZŠ Bratislava, EZŠ Rimavská Sobota a CZ Modra Kráľová.  Boli prerokované žiadosti na GePo: CZ Košariská- Priepasné, CZ Zemianske Podhradie, CZ Cerovo- dcérocirkev Zemiansky Vrbovok, CZ Senica-Čáčov, CZ Nitra. Presbyterstvo sa zaoberalo žiadosťami CZ Čelovce a CZ Trnava ohľadom  poplatkov do  FCŠ za rok 2024.

Nasledovalo schválenie nájomnej zmluvy a dodatkov k zmluvám: s Dariou Pavlenko – ukrajinskou študentkou, Coffee Place, s.r.o. a MCGA legal, s.r.o.

Cirkevným zborom, ktoré majú nedoplatky na dištriktuálnom príspevku a príspevku do FCŠ budú zaslané oznámenia, aby si každý vyrovnal svoje záväzky.  Dištriktuálni presbyteri sa v bode Rôzne zaoberali  výzvou z Fondu misie  ZD na rok 2025. Boli informovaní br. biskupom  o projekte zahraničnej misie „Deti Afriky“  pre školu Lea Dongobesch v Tanzánii, do ktorého  sa zapojila aj naša cirkev  s oboma dištriktami, finančnými príspevkami na výstavbu jedálne, bohoslužobnej miestnosti, kuchyne a tried.  Na vedomie DP zobralo vyradenie SMV z CZ Nové Zámky a bol schválený finančný príspevok pre CZ Zlaté Moravce pre  študenta EBF UK – M. Beréniho, ktorý tam vypomáha. Nakoniec bola presbyterom predložená žiadosť predsedníctva BAS na pomoc ses. D. Murínovej.

Záverečnou modlitbou ses. H. Peničkovej, seniorky HOS a požehnaním br. biskupa rokovanie skončilo.

Zuzana Žilinčíková, vedúca Biskupského úradu ZD ECAV